|  |  |  |
| --- | --- | --- |
|  |  |  |
| ΕΛΛΗΝΙΚΗ ΔΗΜΟΚΡΑΤΙΑ |  | Ραφήνα, 4/9/2019 Αριθ. Πρωτ.: 305 |
| ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ |  |  |
| ΠΕΡΙΦΕΡΕΙΑΚΗ Δ/ΝΣΗ Π. & Δ. ΕΚΠ/ΣΗΣ ΑΤΤΙΚΗΣ |  |  |
| Δ/ΝΣΗ Π.Ε. ΑΝΑΤΟΛΙΚΗΣ ΑΤΤΙΚΗΣ |  |  |
| 6/ΘΕΣΙΟ 4 ο ΔΗΜ. ΣΧΟΛΕΙΟ ΡΑΦΗΝΑΣ |  |  |
| Ταχ. Δ/νση: Στράτου Αντωνιάδη |  |  |
| Ταχ. Κώδικας: 19009 |  |  |
| Πληροφορίες: Σοφία Αποστολοπούλου |  |  |
| Τηλ.: 2294306726 |  |  |
|  |  |  |
| e-mail:mail@4dim-rafin.att.sch.gr |  |  |
|  |  |  |

ΠΡΟΚΗΡΥΞΗ

1 ΘΕΣΗΣ ΕΘΕΛΟΝΤΗ/ΝΤΡΙΑΣ ΣΧΟΛΙΚΟΥ/ΗΣ ΤΡΟΧΟΝΟΜΟΥ

H διεύθυνση 4ου Δημοτικού Σχολείου Ραφήνας, έχοντας υπόψιν:

1. Τις παρ. 3 και 4 του άρθρου 45 του Ν. 2696/1999 (Φ.Ε.Κ 57 Α’/23.3.1999).

2. Την παρ. 45 άρθρ.14 Ν.2817/2000 (Φ.Ε.Κ 78 Α’/14.3.2000).

3. Την με αρ. πρωτ. 2515/5/13-στ'/15.9.1997 Κ.Υ.Α (Φ.Ε.Κ 839 Β’/19.9.97) (η παρ. 2 αντικαταστάθηκε με την Α.Π 2515/5/13ο/16.10.1997 (Φ.Ε.Κ 967 Β’/29.10.1997).

4. Την με αρ. 32633/29.9.2000/Υ.Α.

5. Την με αρ. πρωτ. Φ.11.1/564/Γ1/598/25.6.1999 εγκύκλιο του ΥΠ.Ε.Π.Θ, σύμφωνα με την οποία: Η επιλογή του Σχολικού τροχονόμου θα γίνει σε επίπεδο σχολικής μονάδας από επιτροπή, η οποία αποτελείται από: 1. Τη Διευθύντρια της σχολικής μονάδας, ως Πρόεδρο 2. Τον Πρόεδρο της Σχολικής Επιτροπής, 3. Την Πρόεδρο του Συλλόγου Γονέων και Κηδεμόνων του 4ου ΔΣ Ραφήνας.

**Προκηρύσσει**

**Την πλήρωση μιας θέσης Εθελοντή/ντριας Σχολικού/ής τροχονόμου,**

σύμφωνα με τα παρακάτω:

1. Η πρόσληψη θα γίνει μέχρι τη λήξη του σχολικού έτους 2019-2020, από 11-9-2019 μέχρι 15-06-2020.

2. Στη θέση αυτή μπορεί να απασχοληθεί κάθε ενήλικο άτομο, άνω των 18 ετών, ανεξάρτητα από το αν εργάζεται ή όχι. Αρκεί να μπορεί να ανταποκριθεί στο ωράριο και τις υποχρεώσεις του.

3. Οι ώρες απασχόλησης είναι: από τις 7:50 μέχρι τις 8:30 το πρωί και από τις 12:50 μέχρι τις 13:30 το μεσημέρι.

Οι ώρες αυτές, που αφορούν την προσέλευση και την αποχώρηση των μαθητών προς και από το σχολείο, μπορεί να αλλάξουν, αν για οποιοδήποτε λόγο τροποποιηθούν οι ώρες λειτουργίας του σχολείου.

4. Στον εθελοντή Σχολικό τροχονόμο θα καταβάλλεται από τη Σχολική επιτροπή μηνιαία αποζημίωση ύψους 176 ευρώ, για την κάλυψη των εξόδων κίνησής του, από σχετική επιχορήγηση του ΥΠ.ΕΣ.Δ.Δ.Α.

5. Ο εθελοντής Σχολικός τροχονόμος δεν ασφαλίζεται σε κανένα ασφαλιστικό φορέα.

6. Κατά την εκτέλεση των καθηκόντων του ο Σχολικός τροχονόμος χρησιμοποιεί φορητή πινακίδα "SΤΟΡ" και φορά γιλέκο, χρώματος ανοικτού κίτρινου. Στην εμπρόσθια και οπίσθια όψη του αναγράφεται, σε δύο παράλληλες γραμμές, με κεφαλαία γράμματα, ανεξίτηλου μαύρου χρώματος η φράση "ΣΧΟΛΙΚΟΣ ΤΡΟΧΟΝΟΜΟΣ". Το γιλέκο και οι πινακίδες χορηγούνται από το σχολείο.

7. Το άτομο που θα επιλεγεί θα ασκήσει τα καθήκοντά του αφού εκπαιδευτεί κατάλληλα.

8. Κριτήρια επιλογής ορίζονται:

α. Εντοπιότητα

β. Οι άνεργοι γονείς μαθητών του 4ου Δημοτικού Σχολείου Ραφήνας

γ. Πολύτεκνοι / τρίτεκνοι / μονογονεϊκές οικογένειες

δ. Εισόδημα 2018

ε. Προϋπηρεσία στον ίδιο χώρο

στ. Ποινικό μητρώο

9. Οι ενδιαφερόμενοι μπορούν να υποβάλουν μέχρι και την Δευτέρα 9-9-2019, στις 13.30 το μεσημέρι στη Διεύθυνση του Σχολείου:

α. Αίτηση (σχετικό έντυπο μπορούν να προμηθευτούν από τη Διεύθυνση του σχολείου).

β. Αναλυτικό βιογραφικό σημείωμα.

γ. Δικαιολογητικά τα οποία ικανοποιούν τα κριτήρια επιλογής της παραγράφου 8 του παρόντος.

Η κατοχή διπλώματος οδήγησης θεωρείται υποχρεωτική.

Για περισσότερες πληροφορίες μπορείτε να απευθύνεστε στη Διεύθυνση του Σχολείου.

 Η Διευθύντρια του 4ου ΔΣ Ραφήνας

 Σοφία Αποστολοπούλου